Missatge: L'expresident manxec admet el deute de 1.700 milions en factures denunciat pel nou executiu de De Cospedal El portaveu de la Junta, Leandro Esteban, ha afirmat que són xifres "oficials" i "reals" de l'economia de la comunitat. Parla de 1.700 milions d'euros en factures, una quantitat que suposa mil milions més que els estimats pel govern de José María Barreda. A més, ha assegurat que hi ha moltes factures que tenen un any de vida, per la qual cosa ha acusat l'anterior responsable de les finances manxegues, María Luisa Araujo, de mentir, ja que va dir que només hi havia un mes de desfasament en els pagaments. "No estem exagerant, estem dient la veritat", ha conclòs Esteban, que ha promès fer públiques les dades en un termini de tres setmanes, i ha reconegut que De Cospedal ha demanat reunir-se amb la ministra d'economia, Elena Salgado, per tractar l'"urgent" dèficit de la comunitat.Barreda admet el deuteL'expresident de Castella-la Manxa ha admès que la Junta governada per María Dolores de Cospedal pot haver d'enfrontar-se als 1.700 milions perquè en "dos mesos i mig" s'han pogut acumular aquestes factures impagades "en un moment de transició política". Un context marcat, segons Barreda, per la preocupació dels proveïdors i dels centres de gestió". En relació amb el deute de 700 milions d'euros reconegut per Barreda abans del canvi de poder, l'expresident assegura que sempre ha dit la veritat i ha acusat "la tensió política i econòmica" d'estar darrere d'aquest augment "excepcional" de la pressió de les factures.

Resposta: Els que esteu dient que "com pot ser", penseu que el deute català és de 34.000 milions. Un terç del deute total de les comunitats autònomes. O sigui que certament, diferència hi ha.